Desachet e voe e evezh gant an troioù-lavar diarneuz dreist-holl, implijet a-galz gante en o chaozadennoù. Ar re o welet anezhañ o skrivañ buan-ha-buan ar pezh a gleve war e garnedig a lavare : «Jul amañ, a zo vont da gas toud kaozioù Tredraezh da Bariz!». Kement-se a lakae anezhañ da choarzhin druz, ha diouzh noz ech adskrive hag e renke an holl droiennoù bet tapet a-gleiz hag a-zehoù war an deiz.